एन.एल. पाब्लिकेसननि बिगुमा काली प्रसाद गेदेमाआ सासे मुंगोनां खुदिया थुनलाइगिरि। बिथाङा असमीया राउवारिनि सुबुंमोनब्लाबो बर’ थुनलाइखौ फेहेरनो, फेदेरनो, फोजौनो एसेबो उनफिनाखैमोन। बेखायनो काली प्रसाद शर्मानि मुङा बर’ थुनलाइनि बिखायाव जुगामियै सनानि हांखोजों लिरजाबाय। बि गेदेमानि थुलुंगाजोंनो रुपनारायण मोसाहारीया खुदिया थुनलाइ सोर्जिनानै बर’ थुनलाइखौ गोजौवाव दिखोनानै दोनलांबाय। थुनलाइनि लैथोआव गावखौ बाउसोमनाय रुपनारायण मोसाहारिया आरो उनथिं नायहरनो गोनां जायाखिसै। नाथाइ बिथां गेदेमानि सोर्जिथाइनि बिहोमाखौ जों सिनायनो रोङाखिसै आरो बरायनोबो रोङाखिसै। हारिनो होलांनाय बिहोमाखौ इयुन जोलैया नायगिरनो रोंथों साननानै आं बे रायथाइखौ सोर्जिदों।